य.गि. महाजन

यशवंत गिरधर महाजन (मे १२, इ.स. १९४१ - हयात) हे मराठी-भारतीय राजकारणी आहेत. पुणे विद्यापीठातून बी.एड. केलेले महाजन हे व्यवसायाने शिक्षक आहेत. हे भारतीय जनता पक्षाकडून जळगांव लोकसभा मतदारसंघातून १९९९ सालच्या तेराव्या व २००४ सालच्या चौदाव्या लोकसभेवर निवडून गेले होते.
नॉयडामधल्या कोब्रापोस्ट नामक प्रसारमाध्यम कंपनीने एका छुप्या कारवाईदरम्यान ते ३५,००० रुपयांची लाच घेत असताना त्यांची ध्वनि-चित्रफीत काढली. ही फीत आज तक या हिंदी दूरचित्रवाहिनीने ऑपरेशन दुर्योधन या कार्यक्रमात दाखवली. हे पैसे त्यांनी लोकसभेत विशिष्ट प्रश्न विचारण्यासाठी घेतल्याचा आरोप होता.

 संदर्भ 

वर्ग:इ.स. १९४१ मधील जन्म
वर्ग:जळगांवचे खासदार
वर्ग:भारतीय जनता पक्षातील राजकारणी
वर्ग:महाराष्ट्रामधील राजकारणी
वर्ग:१३ वी लोकसभा सदस्य
वर्ग:१४ वी लोकसभा सदस्य
वर्ग:पुरुष चरित्रलेख